 Culimada ugu magaca dheer Caalamul Islaami ayaa soo saaray qoraal ay ku dhaleeceynayaan in weerar lagu qaado Dalka Ciraaq, Culimaad oo u kala dhashay Dalalka Sacuudiga, Masar, Aljeeriya, Yaman, Marooko, iyo meelo kale oo aduunka Islaamka kamid ah, Culimadaas dhamaantood waxay ku tilmaameen werar lagu qaado Ciraaq in Muslimiintu ay dib usoo xusuusan doonaan waaydii Isticmaarka iyo dagaaladii u dhaxayn jiray Muslimka iyo gaalada, dagaaladaas oo ay Muslimiintu guusha ku gaarteen, waxayna yiraahdeen colaadan cusubi waxay kor u qaadeen carada ay qabaan muslimiinta, sidoo kale waxay furi doontaa Albaabada Jihaadka iyo iska caabinta, waxay kaloo xuseen in haddii uu dagaal dhex maro Mulimiinta iyo Gaalada ay taariikh ahaan u hayaan in mar walba uu Mulimku xoog roonaan doono. 